1969-yilgi SCCA qitʼa chempionati
1969-yilgi SCCA qitʼa chempionati Amerika sport avtomobillari klubi tomonidan tashkil etilgan professional ochiq gʻildirak poygalari seriyasining uchinchi marotaba oʻtkazilishi edi. Ushbu mavsumdan boshlab SCCA Continental Championship nomini oldi, chunki oldingi ikki seriya Gran-pri chempionati sifatida oʻtkazilgan edi. Bu yilgi mavsumning oʻziga xosligi qamrovlik darajasining ortganligida edi. Shuningdek, yangi jamoalarining ishtiroki etishi poygalarning qizgʻin kechishini taʼminladi. 1969-yilgi chempionat faqat Formula A avtomobillari uchun ochiq edi. Oldingi ikki chempionatda Formula A avtomobillari bilan raqobatlashgan Formula B va Formula C avtomobillari endi har bir tadbirda o‘z poygalariga ega bo‘ldilar va alohida ballar uchun kurashdilar. 1969-yilgi SCCA qitʼa chempionati gʻolibligini Chevrolet jamoasi poygachisi Tony Adamowicz qoʻlga kiritdi. Ikkinchi oʻrin britaniyalik poygachi, Chevrolet jamoasi aʼzosi David Hobbs qoʻlga kiritdi. Kuchli uchlikdan yana bir Chevrolet aʼzosi Sam Posey joy egalladi. Poygalar 20-aprel kuni Riverside Grand Prix avtodromida boshlanib 28-dekabr kuni Sebring International Raceway avtodromida yakuniga yetdi. Jamoalar orasida Chevrolet jamoasiga teng keladigani topilmadi. Asosiy oʻrinlarning barchasi ushbu jamoa qoʻla kiritdi. Eng uzoq davom etgan poyga bahslari Sebring International Raceway avtodromida boʻlib oʻtdi. Poyga 90 aylana davom etdi.